
 
	Secțiunea 1:
Titlul proiectului de act normativ
Hotărâre
[bookmark: _Hlk236990405]pentru prelungirea perioadei de aplicare a măsurilor de siguranță prevăzute în 
Hotărârea Guvernului nr. 603/2026 privind adoptarea unor măsuri de siguranță 
pe piața de energie electrică 


	Secțiunea a 2-a:
Motivul emiterii actului normativ

	2.1 Sursa proiectului de act normativ 
Prezentul act normativ este promovat în temeiul prevederilor art. 108 din Constituția României, republicată și al art. 5 alin. (4)-(6) din Legea energiei electrice şi a gazelor naturale nr. 123/2012, cu modificările și completările ulterioare.


	2.2. Descrierea situaţiei actuale
În contextul manifestării unei secete hidrologice severe, regimul hidrologic al fluviului Dunărea a fost și este caracterizat de reducerea debitelor și nivelurilor apei, cu efecte asupra condițiilor hidrologice existente în sectorul Cernavodă.
Condițiile hidrologice nefavorabile au condus deja la deconectarea Unității 1 a CNE Cernavodă în data de 28 iulie 2026.
În conformitate cu prevederile Hotărârii Guvernului nr. 603/2026, Compania Naţională de Transport al Energiei Electrice "Transelectrica" - S.A., în calitate de operator de transport şi de sistem în domeniul energiei electrice, a primit mandat să poată pune în aplicare, în cazul materializării situaţiei de criză pe piaţa de energie şi în situaţia în care este ameninţată siguranţa fizică ori securitatea persoanelor, a aparatelor sau a instalaţiilor ori integritatea Sistemului Electroenergetic Naţional, următoarele măsuri de siguranţă de la data intrării în vigoare a prezentei hotărâri şi până la data de 31 august 2026, în următoarea ordine de prioritate:
a) creşterea rezervelor tehnologice de sisteme din unităţile de producţie care pot funcţiona pe combustibil alternativ, în vederea utilizării acestora, după caz;
b) pornirea grupurilor aflate în rezervă tehnică la dispoziţia Dispeceratului Energetic Naţional;
c) reducerea/anularea capacităţii disponibile de interconexiune pe direcţia export;
d) reducerea/anularea schimburilor notificate pe direcţia export;
e) limitarea în tranşe a consumului de energie electrică în condiţii stabilite prin Normativul de limitare a consumului de energie electrică, pe tranşe, în situaţii de criză apărute în funcţionarea Sistemului Electroenergetic Naţional,
Având în vedere prevederile punctului 4.7 din Planul de pregătire pentru riscuri în domeniul energiei electrice aprobat prin Hotărârea nr. 582/2026, plan elaborat în conformitate cu prevederile Regulamentului (UE) nr.  2019/941 privind pregătirea pentru riscuri în sectorul energiei electrice şi de abrogare a Directivei 2005/89/CE și ale Ordinului Ministrului Energiei nr. 813/06.08.2026 privind constituirea, organizarea şi funcţionarea Centrului Operativ Naţional în Sectorul Energetic (CONSE), în urma analizei situației sectorului energetic, membrii centrului operativ au decis, în data de 7 august 2026, declararea situaţiei de criză în sectorul energetic.
Având în vedere debitul foarte scăzut al Dunării și evoluția nivelului apei în zona de aspirație a pompelor de răcire, în data de 13.08.2026 fost oprită și Unitatea 2 a CNE Cernavodă.
 Datele Administrației Naționale Apele Române, disponibile la 25–26 august 2026, indică faptul că ameliorarea temporară a debitului la intrarea Dunării în țară este de amplitudine redusă, se produce pe fondul unui deficit hidrologic sever și nu poate fi interpretată drept începutul unei reveniri durabile a regimului hidrologic al Dunării
Astfel, la data de 25.08.2026, debitul Dunării la intrarea în țară, în secțiunea Baziaș, a fost de aproximativ 1.350 m³/s. Prognoza hidrologică elaborată de Institutul Național de Hidrologie și Gospodărire a Apelor (INHGA) pentru intervalul 26.08–01.09.2026 indică o creștere temporară până la 1.600 m³/s în zilele de 30–31 august, urmată de scăderea la 1.550 m³/s la 1 septembrie 2026.
Prognozele meteorologice pentru începutul lunii septembrie indică menținerea temperaturilor maxime peste valorile normale ale perioadei în mare parte din țară, cu posibile perioade caniculare în special în zonele din sud și vest. Acest aspect, suprapus cu perioada de revenire din concedii a populației, cu reluarea activității multor operatori economici după opririle programate și cu începutul anului școlar, va determina o creștere a consumului de energie electrică la vârful de seară, care, în condițiile unor zile cu temperaturi mai ridicate, poate depăși 7500 MW.
Regimul pluviometric, deși în creștere, se estimează că nu va putea acoperi rapid deficitul creat de perioada anterioară de secetă prelungită. În aceste condiții, există probabilitatea ca perioada de revenire a nivelului de hidraulicitate la valori care să permită creșterea producției în centralele hidroelectrice, respectiv reluarea funcționării grupurilor generatoare din centrala nucleară să se extindă în prima parte a lunii septembrie.
Prognozele indică, de asemenea, perioade cu nebulozitate mai ridicată, care, vor reduce aportul energiei fotovoltaice livrate în SEN suplimentar efectului dat de scurtarea perioadei diurne a zilelor.
Situația energetică la nivelul SEN prezintă un nivel redus al adecvanței, după cum urmează: 
- grupurile pe cărbune pot funcționa cu maximum 1.200 MW, în condițiile în care rezervele de combustibil sunt limitate și funcționarea grupurilor pe cărbune se realizează în special în zilele lucrătoare;
- conform prognozei de vânt, producția de energie eoliană în următoarea perioadă va fi relativ scăzută, cu un maxim de 800 MW și un minim de 200 MW. În următoarele două săptămâni, valori mai ridicate ale producției eoliene sunt prognozate doar în perioada 05.09.2026 – 07.09.2026, sub rezerva unui grad ridicat de relativitate a acestor prognoze;
- producția fotovoltaică are o prognoză defavorabilă în timpul zilei cu maxime de sub 3.000 MW, iar în perioada 03.09.2026 – 06.09.2026 prognoza indică un maxim de 2.300 MW și cu o energie electrică produsă la nivelul unei zile, mai mică decât în lunile de vară, din cauza scurtarea perioadei diurne a zilelor.
- situația centralelor nucleare din regiune este următoarea: în Ungaria, la centrala nucleară de la Paks producția a fost crescută la circa 90 % din puterea instalată; în Bulgaria, centrala nucleară de la Kozlodui funcționează cu o reducere de putere de aproximativ 20 % din puterea instalată.
În condițiile prezentate mai sus, vulnerabilitatea principală constă în deficitul de producție dispecerizabilă în orele de vârf (18:00 – 22:00) și limitarea posibilităților de import, cauzată de o criză regională de energie.
Prin adresa nr. 4136/DEN/27.08.2026 CNTEE Transelectrica S.A a transmis un material de informare privind funcționarea Sistemului Electroenergetic Național, solicitând analiza posibilității promovării unei Hotărâri de Guvern care să permită punerea în aplicare a Normativului de limitări ale consumului de energie electrică.
Potrivit Planului Pregătire pentru Riscuri în domeniul energiei electrice, aprobat prin Hotararea Guvernului nr. 582/2026, în situații de criză în funcționarea SEN, după luarea măsurilor care nu afectează funcționarea pieţei de energie electrică precizate mai jos (măsuri care nu afectează piața de energie electrică), Compania Naţionale de Transport al Energiei Electrice Transelectrica SA, în calitate de Operator de Transport si Sistem, aplică măsurile de salvgardare cu caracter tehnic și comercial.
Principiul de acțiune de bază în cazul unei situații de criză este de a permite funcționarea pieței de energie electrică chiar în situațiile când cererea și oferta sunt limitate și prețul energiei electrice înregistrează variații abrupte.
Măsurile propuse prin prezentul act normativ se încadrează în categoria de acte necesare pentru administrarea treburilor publice care pot fi adoptate de un Guvern interimar, în condițiile art. 110 alin. (4) din Constituție, republicată.
Măsurile propuse sunt urgente și obligatorii din perspectiva asigurării siguranței în exploatarea Sistemului Electroenergetic Național, ca parte a securității energetice a României.


	2.3 Schimbări preconizate
Prin proiectul de act normative se propune  aprobarea prelungirii, până la data de 30 septembrie 2026, a perioadei în care Compania Naţională de Transport al Energiei Electrice "Transelectrica" - S.A., în calitate de operator de transport şi de sistem în domeniul energiei electrice, poate pune în aplicare măsurile de siguranţă prevăzute la art. 1 din Hotărârea Guvernului nr. 603/2026 privind adoptarea unor măsuri de siguranță pe piața de energie electrică. 


	2.4 Alte informații *)
Nu este cazul.

	Secțiunea a 3-a:
Impactul socioeconomic **)

	3.1. Descrierea generală a beneficiilor și costurilor estimate ca urmare a intrării în vigoare a actului normativ
Măsura are drept scop asigurarea alimentării cu energie electrică a consumatorilor din România

	3.2. Impactul social
Prezentul proiect de act normativ are un impact social pozitiv, cu caracter preventiv, prin contribuția la menținerea continuității și siguranței alimentării cu energie electrică.

	3.3. Impactul asupra drepturilor și libertăților fundamentale ale omului
Proiectul de act normativ nu se referă la acest subiect.

	3.4. Impactul macroeconomic
Măsura are drept scop limitarea potențialelor efecte asupra funcționării Sistemului Electroenergetic Național.

	3.4.1. Impactul asupra economiei și asupra principalilor indicatori macroeconomici
Măsura are drept scop asigurarea alimentării cu energie electrică a consumatorilor din România

	3.4.2 Impactul asupra mediului concurențial si domeniul ajutoarelor de stat
Prezentul proiect de act normativ nu instituie măsuri de natură să afecteze mediul concurențial și nu prevede acordarea directă de fonduri sau alte avantaje economice operatorilor economici. Măsurile propuse prin prezentul proiect de act normativ nu contravin normelor în domeniul concurenței.

	3.5. Impactul asupra mediului de afaceri
Prezentul proiect de act normativ nu generează obligații, costuri administrative sau sarcini suplimentare pentru mediul de afaceri. Prin măsurile propuse, proiectul contribuie la menținerea stabilității Sistemului Electroenergetic Național.

	3.6 Impactul asupra mediului înconjurător
Nu este cazul.

	3.7 Evaluarea costurilor și beneficiilor din perspectiva inovării și digitalizării
Proiectul de act normativ nu se referă la acest subiect.

	3.8 Evaluarea costurilor și beneficiilor din perspectiva dezvoltării durabile
Proiectul de act normativ nu se referă la acest subiect.


	3.9 Alte informații - Nu este cazul.


	Secțiunea a 4-a
Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri.***)

	- în mii lei (RON) -

	Indicatori
	Anul curent
	Următorii patru ani
	Media pe cinci ani

	1
	2
	3
	4
	5
	6
	7

	4.1 Modificări ale veniturilor bugetare, plus/minus, din care:
	
	
	
	
	
	

	a) buget de stat, din acesta:
i. impozit pe profit
ii. impozit pe venit
	
	
	
	
	
	

	b) bugete locale
i. impozit pe profit
	
	
	
	
	
	

	c) bugetul asigurărilor sociale de stat:
i. contribuții de asigurări
	
	
	
	
	
	

	d) alte tipuri de venituri 
(se va menționa natura acestora)
	
	
	
	
	
	

	4.2 Modificări ale cheltuielilor bugetare, plus/minus, din care:
	
	
	
	
	
	

	a) buget de stat, din acesta:
i. cheltuieli de personal
bunuri și servicii
	
	
	
	
	
	

	b) bugete locale:
i. cheltuieli de personal
ii. bunuri și servicii
	
	
	
	
	
	

	c) bugetul asigurărilor sociale de stat:
i. cheltuieli de personal
bunuri și servicii
	
	
	
	
	
	

	d) alte tipuri de cheltuieli
(se va menționa natura acestora)
	
	
	
	
	
	

	4.3 Impact financiar, plus/minus, din care:
a) buget de stat
	
	
	
	
	
	

	4.3 Impact financiar, plus/minus, din care:
a) buget de stat
	
	
	
	
	
	

	b) bugete locale
	
	
	
	
	
	

	4.4 Propuneri pentru acoperirea creșterii cheltuielilor bugetare
	
	
	
	
	
	

	4.5 Propuneri pentru a compensa reducerea veniturilor bugetare
	
	
	
	
	
	

	4.6 Calcule detaliate privind fundamentarea modificărilor veniturilor și/sau cheltuielilor bugetare
	
	
	
	
	
	

	4.7 Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:
a) fișa financiară prevăzută la art.15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată;
b) declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară.

	4.8 Alte informații
Nu este cazul

	Secțiunea a 5-a:
Efectele proiectului de act normativ asupra legislației în vigoare

	5.1 Măsuri normative necesare pentru aplicarea prevederilor proiectului de act normativ

	5.2 Impactul asupra legislației in domeniul achizițiilor publice
Proiectul de act normativ nu se referă la acest subiect.

	5.3 Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE). 
Nu este cazul

	5.3.1 Măsuri normative necesare transpunerii directivelor UE
Proiectul de act normativ nu se referă la acest subiect

	5.3.2 Măsuri normative necesare aplicării actelor legislative UE 
 Proiectul de act normativ nu se referă la acest subiect

	5.4 Hotărâri ale Curții de Justiție a Uniunii Europene 
Proiectul de act normativ nu se referă la acest subiect

	5.5 Alte acte normative şi/sau documente internaționale din care decurg angajamente asumate
 Proiectul de act normativ nu se referă la acest subiect

	5.6. Alte informații
Nu este cazul 

	Secțiunea a 6-a:
Consultările efectuate în vederea elaborării proiectului de act normativ

	6.1 Informații privind neaplicarea procedurii de participare la elaborarea actelor normative
Nu se aplica.

	6.2 Informații privind procesul de consultare cu organizații neguvernamentale, institute de cercetare și alte organisme implicate. 
În procesul de elaborare a proiectului de act normativ au fost avute în vedere datele, analizele și informațiile tehnice furnizate de autoritățile, instituțiile și entitățile cu atribuții în domeniile vizate de măsurile propuse.
Având în vedere caracterul urgent al intervenției, nu au fost organizate consultări distincte cu organizații neguvernamentale sau institute de cercetare

	6.3 Informații despre consultările organizate cu autoritățile administrației publice locale 
Proiectul de act normativ nu se referă la acest subiect

	6.4 Informații privind puncte de vedere/opinii emise de organisme consultative constituite prin acte normative 
Proiectul de act normativ nu se referă la acest subiect

	6.5 Informații privind avizarea de către: 
a) Consiliul Legislativ: se solicită de către Secretariatul General al Guvernului.
b) Consiliul Suprem de Apărare a Țării: nu este cazul.
c) Consiliul Economic și Social: nu este cazul.
d) Consiliul Concurenței: nu este cazul.
e) Curtea de Conturi: nu este cazul. 
S-a solicitat un punct de vedere din partea Autorității Naționale de Reglementare în domeniul Energiei referitor la măsurile propuse.

	6.6 Alte informaţii
Nu este cazul

	[bookmark: _Hlk219104699]Secțiunea a 7-a:
Activităţi de informare publică privind elaborarea şi implementarea proiectului de act normativ

	7.1 Informarea societății civile cu privire la elaborarea proiectului de act normativ
Proiectul de act normativ a fost postat pe website-ul Ministerului Energiei în data de 27 august 2026.
Având în vedere caracterul urgent al măsurilor propuse, determinat de evoluția nefavorabilă a condițiilor hidrologice ale Dunării și de riscul de afectare a funcționării Sistemului Electroenergetic Național prin posibila indisponibilizare a unităților Centralei Nuclearoelectrice Cernavodă, se propune adoptarea proiectului de act normativ în condițiile prevederilor art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare.

	7.2 Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății și securității cetățenilor sau diversității biologice.
Nu este cazul

	7.3 Alte informații
Nu este cazul.              

	Secțiunea a 8-a:
Măsuri privind implementarea, monitorizarea și evaluarea proiectului de act normativ

	8.1 Măsurile de punere în aplicare a proiectului de act normativ 
Nu este cazul.

	8.2 Alte informații  
Nu este cazul.                  


                
Faţă de cele prezentate mai sus, s-a elaborat alăturatul proiect de Hotărâre pentru prelungirea perioadei de aplicare a măsurilor de siguranță prevăzute în Hotărârea Guvernului nr. 603/2026 privind adoptarea unor măsuri de siguranță pe piața de energie electrică, pe care, dacă sunteți de acord, vă rugăm să-l aprobați.

MINISTRUL ENERGIEI, INTERIMAR
Ilie-Gavril BOLOJAN

